Անրի Միլն-Էդվարդս

Անրի Միլն-Էդվարդս (. ), ֆրանսիացի նշանավոր բնագետ, կենդանաբան։

Ֆրանսիական ակադեմիայի անդամ (1838), Պետերբուրգի գիտությունների ակադեմիայի արտասահմանյան թղթակից-անդամ (1846), Լոնդոնի թագավորական ընկերության (1848), ԱՄՆ-ի գիտությունների ազգային ակադեմիայի արտասահմանյան անդամ (1864)։

Կենսագրություն 

Ծնվել է 1800 թվականի հոկտեմբերի 23-ին Բրյուգեում, որն այն ժամանակ ֆրանսիական քաղաք էր։ Նա 27-րդ երեխան էր անգլիացի Ուիլյամ Էդվարդսի և ֆրանսուհի Էլիզաբեթ Վոյի ընտանիքում։ Հասակ է առել Փարիզում ապրող ֆիզիոլոգ ավագ եղբոր մոտ։ 1823 թվականին աշխատանքի է անցել որպես բժիշկ, բայց որոշ ժամանակ անց տարվել է բնագիտությամբ, կենդանիների ուսումնասիրությամբ և դարձել է Ժորժ Կյուվիեի ուսանողը, հետագայում՝ նաև նրա հետևորդը հակաէվոլյուցիոնիզմի գաղափարների համար մղվող պայքարում։ Հիմնականում զբաղվել է ծովային կենդանիների ուսումնասիրությամբ։

1832 թվականին աշխատանքի է անցել արվեստների կենտրոնական քոլեջում՝ որպես հիգիենայի և բնագիտության պրոֆեսոր։ 1838 թվականին ընտրվել է ֆրանսիական ակադեմիայի անդամ։ 1841 թվականին դարձել է Փարիզի Ազգային բնագիտական թանգարանի պրոֆեսոր, 1864 թվականից պաշտոնավարել է Փարիզի համալսարանում՝ որպես բնագիտական ֆակուլտետի դեկան։ Որդու՝ Ալֆոնս Միլն-Էդվարդսի հեղինակակցությամբ գրել է կենդանիների և մարդու անատոմիայի և ֆիզիոլոգիայի բազմահատոր ձեռնարկ։

Եղել է Ֆրանսիայի միջատաբանական ընկերության նախագահը։

Հայտնի է նաև նրանով, որ 1855 թվականին առաջարկել է ներդնել կենդանական աշխարհի դասակարգման նոր՝ կենսաբանական համակարգ։

Աշխատությունների ընտրանի 
 A manual of surgical anatomy … Desilver, Philadelphia 1828.
 A manual of materia medica and pharmacy. Careys & Lea, Philadelphia 1829.
 Cahiers d’histoire naturelle. Crochard & Masson, Paris 1833-53.
 Annales des sciences naturelles, zoologie et biologie animale. Masson, Paris 1834-85.
 Élémens de zoologie. Crochard & Dumont, Paris, Brüssel 1834-37.
 Histoire naturelle des crustacés. Roret, Paris 1834-41.
 Outlines of anatomy and physiology. Little & Brown, Boston 1841.
 Die Zoologie. Scheible, Rieger & Sattler, Stuttgart 1848-58.
 Quelques remarques sur l’emploi du sel en agriculture … Paris 1849.
 A monograph of the British fossil corals. London, 1850-72.
 Zoologie. Langlois, Leclercq & Masson, Paris 1850-58.
 Mélanges carcinologiques. Martinet, Paris 1851-54.
 Beiträge zur allgemeinen Zoologie. Müller, Stuttgart 1853.
 Histoire naturelle des coralliaires ou polypes proprement dits. Roret, Paris 1857-60.
 A manual of zoology. Renshaw, London 1863.
 Histoire naturelle des mammiferes, 1868—74.
 Lecons sur l’anatomie et la physiologie comparee, 1857—83.

Ի պատիվ Անրի Միլն-Էդվարդսի անվանված տաքսոններ 

Անրի Միլն-Էդվարդսի պատվին անվանված սեռերի ու տեսակների թվում են հետևյալները.

Ծանոթագրություններ

Արտաքին հղումներ 
 

Թանգարանային աշխատակիցներ
Կենսաբաններ
Միջատաբաններ
Ֆրանսիացի գիտնականներ
Ֆրանսիացի կենսաբաններ